બર્મિંગહમઃ ઈંગ્લેન્ડ અને વેસ્ટ ઇન્ડીઝ વચ્ચે આજથી શરૂ થઈ રહેલી ત્રણ ટેસ્ટ મેચની શ્રેણીની પહેલી મેચ ડે નાઇટ રમાશે. આ ઈંગ્લેન્ડની પણ પહેલી ડે નાઇટ ટેસ્ટ હશે. આ ટેસ્ટની શરૂઆત ભારતીય સમય પ્રમાણે સાંજે ૬.૩૦ વાગ્યાથી થશે. ગુલાબી બોલથી રમાનારા આ મુકાબલા અંગે ઈંગ્લેન્ડના ફાસ્ટ બોલર સ્ટુઅર્ટ બ્રોડે કહ્યું, ”આ અમારી ટીમ માટે એક નવો અનુભવ છે. અમે આમાં ઢળવાની કોશિશ કરીશું અને એ જાણવાની પણ કોશિશ કરીશું કે મેદાનમાં કેવો અનુભવ મળી રહ્યો છે. ખેલાડીઓએ લંચ અને ટીમ સાથે સામંજસ્ય કેળવવું પડશે અને પર્યાપ્ત ભોજન લેવું પડશે, જેથી મેદાનમાં ઊર્જા જળવાઈ રહે.”